ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘΜ. 1 
   Τροποποίηση του άρθρου 7 του π.δ. 101/2016 
«Προσαρμογή της ελληνικής νομοθεσίας προς 
τις διατάξεις της Οδηγίας 2014/67/ΕΕ του Ευρω-
παϊκού Κοινοβουλίου και του Συμβουλίου της 
15ης Μαΐου 2014 για την εφαρμογή της Οδηγίας 
96/71/ΕΚ σχετικά με την απόσπαση εργαζομένων 
στο πλαίσιο παροχής υπηρεσιών και την τροπο-
ποίηση του κανονισμού (ΕΕ) αριθμ. 1024/2012 
σχετικά με τη διοικητική συνεργασία μέσω του 
Συστήματος Πληροφόρησης για την εσωτερική 
αγορά («κανονισμός ΙΜΙ»)» (A΄ 178). 
 Η ΠΡΟΕΔΡΟΣ 
ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ  
 Έχοντας υπόψη:
1. Τις διατάξεις:
α) των άρθρων 3 και 4 του ν. 1338/1983 «Εφαρμογή 
του κοινοτικού δικαίου» (Α΄ 34), 
β) του άρθρου δεύτερου του ν. 3671/2008 «Κύρω-
ση της Συνθήκης της Λισσαβώνας που τροποποιεί τη 
Συνθήκη για την Ευρωπαϊκή Ένωση, τη Συνθήκη περί 
ιδρύσεως της Ευρωπαϊκής Κοινότητας και ορισμένες 
συναφείς πράξεις» (Α΄ 129),
γ) του π.δ. 30/2021 «Προσαρμογή της ελληνικής νο-
μοθεσίας προς τις διατάξεις της Οδηγίας 96/71/ΕΚ του 
Ευρωπαϊκού Κοινοβουλίου και του Συμβουλίου της 16ης 
Δεκεμβρίου 1996 σχετικά με την απόσπαση εργαζομέ-
νων στο πλαίσιο παροχής υπηρεσιών και της Οδηγίας 
(ΕΕ) 2018/957 του Ευρωπαϊκού Κοινοβουλίου και του 
Συμβουλίου της 28ης Ιουνίου 2018 για την τροποποί-
ηση της Οδηγίας 96/71/ΕΚ σχετικά με την απόσπαση 
εργαζομένων στο πλαίσιο παροχής υπηρεσιών» (Α΄ 75),
δ) του π.δ. 81/2019 «Σύσταση, συγχώνευση, μετονο-
μασία και κατάργηση Υπουργείων και καθορισμός των 
αρμοδιοτήτων τους - Μεταφορά υπηρεσιών και αρμο-
διοτήτων μεταξύ Υπουργείων» (Α΄ 119).
2. Την 57442/17.06.2022 εισήγηση της Γενικής Διεύ-
θυνσης Οικονομικών Υπηρεσιών του Υπουργείου Ερ-
γασίας και Κοινωνικών Υποθέσεων.
3. Το άρθρο 90 του Κώδικα Νομοθεσίας για την Κυβέρ-
νηση και τα κυβερνητικά όργανα (π.δ. 63/2005, Α΄ 98), το 
οποίο διατηρήθηκε σε ισχύ με την περ. 22 του άρθρου 
119 του ν. 4622/2019 (Α΄ 133), και το γεγονός ότι από τις διατάξεις του παρόντος δεν προκαλείται δαπάνη σε 
βάρος του κρατικού προϋπολογισμού.
4. Την 120/2022 γνωμοδότηση του Συμβουλίου της 
Επικρατείας.
Με πρόταση των Υπουργών Ανάπτυξης και Επενδύ-
σεων και Εργασίας και Κοινωνικών Υποθέσεων, αποφα-σίζουμε:
Άρθρο πρώτο
Τροποποίηση του άρθρου 7 του π.δ. 101/2016
Το άρθρο 7 του π.δ. 101/2016 (Α΄ 178) αντικαθίσταται 
ως εξής:
«Άρθρο 7
Μέτρα ελέγχου εφαρμογής του π.δ. 30/2021 και του παρόντος (Άρθρο 9 παρ. 1α), β), γ), δ) και ε) και παρ. 4 της Οδηγίας 2014/67/ΕΕ)
1. Για να εξασφαλισθεί και να καταστεί αποτελεσμα-
τικός ο έλεγχος εφαρμογής του π.δ. 30/2021 και του 
παρόντος, οι επιχειρήσεις που αποσπούν στο έδαφος 
της Ελλάδας εργαζόμενους, σύμφωνα με τις διατάξεις 
της παραγράφου 4 του άρθρου 1 του π.δ. 30/2021, υπο-
χρεούνται:
Α. Να υποβάλουν, το αργότερο κατά την έναρξη της 
παροχής υπηρεσιών και ανεξάρτητα από τη διάρκειά 
της, στο αρμόδιο Τμήμα της Επιθεώρησης Εργασιακών Σχέσεων του τόπου παροχής υπηρεσιών, τα ακόλουθα έγγραφα, συντεταγμένα στην ελληνική γλώσσα:
α) έγγραφη δήλωση, στην οποία θα περιλαμβάνονται 
τα κατωτέρω στοιχεία:
αα) το όνομα ή η επωνυμία και η νομική μορφή του 
παρόχου υπηρεσιών, η έδρα, η διεύθυνση, το τηλέφωνο 
επικοινωνίας, ο αριθμός fax, η διεύθυνση ηλεκτρονικού ταχυδρομείου και ο Αριθμός Φορολογικού Μητρώου ή άλλος αριθμός καταχώρισής της σε σχετικό Μητρώο,
αβ) τα στοιχεία ταυτότητας (όνομα, επίθετο, ημερο-
μηνία γέννησης, διεύθυνση κατοικίας, διεύθυνση εργα-σίας, τηλέφωνο επικοινωνίας, διεύθυνση ηλεκτρονικού ταχυδρομείου) του εκπροσώπου της επιχείρησης στην Ελλάδα κατά τη διάρκεια της παροχής των υπηρεσιών, ο οποίος θα λειτουργεί και ως σύνδεσμος με τις αρμόδι-ες αρχές των άρθρων 3 και 4 του παρόντος και εφόσον 
απαιτείται, θα αποστέλλει και θα λαμβάνει τα σχετικά 
έγγραφα,ΕΦΗΜΕΡΙ∆Α
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ  ∆ΗΜΟΚΡΑΤΙΑΣE
10 Ιανουαρίου 2023 ΤΕΥΧΟΣ  ΠΡΩΤΟ Αρ. Φύλλου  11
ΕΦΗΜΕΡΙ∆Α  TΗΣ ΚΥΒΕΡΝΗΣΕΩΣ 2 Τεύχος A’ 1/10.01.2023
αγ) η διεύθυνση ή διευθύνσεις των τόπων, στους 
οποίους οι αποσπασμένοι εργαζόμενοι θα παρέχουν την εργασία τους, καθώς και το όνομα ή η επωνυμία 
και η νομική μορφή, η έδρα, η διεύθυνση, ο αριθμός 
φορολογικού Μητρώου της ή των επιχειρήσεων, στις 
οποίες οι αποσπασμένοι εργαζόμενοι θα παρέχουν την εργασία τους,
αδ) η ημερομηνία έναρξης της παροχής των υπηρε-
σιών και της απόσπασης των εργαζομένων, καθώς και 
η πιθανή διάρκειά τους, και
αε) η φύση της ασκούμενης δραστηριότητας της επι-
χείρησης στην οποία παρέχεται η εργασία.
β) κατάσταση των αποσπασμένων εργαζόμενων, σε 
δύο (2) αντίτυπα, στην οποία θα αναγράφονται για κάθε 
έναν από αυτούς το όνομα, το επίθετο, ο αριθμός ταυτό-
τητας ή διαβατηρίου και η χώρα έκδοσης, η ημερομηνία 
γέννησης, το φύλο και η ειδικότητα. Το ένα αντίτυπο από 
τις ανωτέρω καταστάσεις αναρτάται, με μέριμνα των 
επιχειρήσεων, σε εμφανές σημείο του τόπου εργασίας, το 
δε άλλο παραμένει στο αρχείο των αρμόδιων υπηρεσιών 
της Επιθεώρησης Εργασίας.
Σε περίπτωση μεταβολής των ανωτέρω στοιχείων, οι 
ανωτέρω επιχειρήσεις υποχρεούνται να υποβάλλουν συ-
μπληρωματική κατάσταση εντός δεκαπέντε (15) ημερών 
από την επέλευση της μεταβολής.
Β. Να τηρούν, κατά τη διάρκεια της απόσπασης, στον 
τόπο παροχής της εργασίας, αντίγραφα σε έντυπη ή ηλε-
κτρονική μορφή: α) της ατομικής σύμβασης εργασίας 
ή ισοδύναμου εγγράφου κατά την έννοια της Οδηγίας 
91/533/ΕΟΚ του Συμβουλίου (η οποία έχει ενσωμα-
τωθεί στην ελληνική έννομη τάξη με το π.δ. 156/1994 
(Α΄102)), συμπεριλαμβανομένων και των πληροφοριών 
που αναφέρονται στο άρθρο 4 της εν λόγω Οδηγίας, 
β) των δελτίων μισθοδοσίας ή εκκαθαριστικών σημει-
ωμάτων αποδοχών, γ) των δελτίων χρόνου παρουσίας 
όπου αναγράφονται η έναρξη, η λήξη και η διάρκεια του 
ημερήσιου χρόνου εργασίας και δ) των αποδεικτικών 
καταβολής αποδοχών ή ισοδύναμων εγγράφων.
Για τους μετακινούμενους εργαζομένους στον τομέα 
μεταφορών, τα ανωτέρω αντίγραφα τηρούνται, κατά τη 
διάρκεια της απόσπασης, στην επιχειρησιακή βάση.Γ . Έως και δύο (2) έτη μετά τη λήξη της απόσπασης, να 
τηρούν και να αποστέλλουν τα έγγραφα του προηγού-
μενου εδαφίου στις αρμόδιες αρχές του άρθρου 3 του 
παρόντος, κατόπιν αίτησης των τελευταίων, εντός δεκα-
πέντε (15) ημερών, από την ημερομηνία παραλαβής της 
αίτησης αυτής, στην ελληνική ή στην αγγλική γλώσσα.
2. Οι διατάξεις του παρόντος άρθρου δε θίγουν άλλες 
υποχρεώσεις σχετικές με την ανακοίνωση, πληροφόρη-
ση ή δήλωση ενεργειών, τις οποίες οι επιχειρήσεις που 
υπάγονται στο πεδίο εφαρμογής του παρόντος έχουν 
έναντι των δημόσιων αρχών δυνάμει άλλων διατάξεων.
3. Η κατά τα ανωτέρω υποβολή, τήρηση και αποστολή 
των προβλεπόμενων στην παράγραφο 1 του παρόντος 
άρθρου εγγράφων, δύναται να πραγματοποιείται από 
τις επιχειρήσεις και με ηλεκτρονικά μέσα.
4. Η απασχόληση αποσπασμένων εργαζομένων χωρίς 
προηγούμενη υποβολή των εγγράφων που προβλέπο-
νται στην παράγραφο 1.Α. και χωρίς τήρηση και απο-
στολή των προβλεπόμενων στην παράγραφο 1.Β. του 
παρόντος άρθρου εγγράφων, επιφέρει τις διοικητικές 
κυρώσεις του άρθρου 16 του παρόντος».
Άρθρο δεύτερο 
Έναρξη ισχύος
Η ισχύς του παρόντος διατάγματος αρχίζει από τη δη-
μοσίευσή του στην Εφημερίδα της Κυβερνήσεως.
Στον Υπουργό Εργασίας και Κοινωνικών Υποθέσεων 
αναθέτουμε τη δημοσίευση και εκτέλεση του παρόντος 
διατάγματος. 
 Αθήνα, 30 Δεκεμβρίου 2022
Η Πρόεδρος της Δημοκρατίας
ΚΑΤΕΡΙΝΑ ΣΑΚΕΛΛΑΡΟΠΟΥΛΟΥ
Οι Υπουργοί
Ανάπτυξης  Εργασίας και
και Επενδύσεων Κοινωνικών Υποθέσεων
ΣΠΥΡΙΔΩΝ-ΑΔΩΝΙΣ ΚΩΝΣΤΑΝΤΙΝΟΣ 
ΓΕΩΡΓΙΑΔΗΣ  ΧΑΤΖΗΔΑΚΗΣ    
Καποδιστρίου 34, Τ.Κ. 104 32, Αθήνα 
Τηλ. Κέντρο 210 5279000
Κείμενα προς δημοσίευση:   webmaster.et@et.gr *01000011001230002*